SOCIAL- OG BOLIGSTYRELSENS VIDENSCENTER SISO

Skabelon til kommunikationsplan

|  |  |  |  |  |  |  |
| --- | --- | --- | --- | --- | --- | --- |
| **HVEM**  **Målgruppe/**  **Interessenter** | **HVAD**  **Kernebudskab** | **HVORDAN**  **Kommunikations-form** | **HVORNÅR**  **Termin for handling** | **ANSVARLIG** | **FORVENTET REAKTION** | **BEMÆRKNINGER** |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |

**Vejledning til kommunikationsplan:**

**HVEM**

Under HVEM skal I forholde jer til, hvem der er modtager af den kommunikation, I formidler. Målgruppen for det kommunale beredskab er mange forskellige faggrupper. Jeres kommunikation om indhold og anvendelse af beredskabet bør derfor i sprog og fokusområder tilpasses de faggrupper, I henvender jer til under de udvalgte kommunikationsaktiviteter. Den målrettede kommunikation gør beredskabet mere nærværende for de forskellige faggrupper.

**HVAD**

Under HVAD skal I forholde jer til, hvad kernebudskabet er, når I kommunikerer om beredskabets eksistens og indhold. Der kan være et overordnet kernebudskab, som henvender sig til alle, der skal kende og anvende beredskabet. Derudover kan der være kernebudskaber målrettet særlige fagområder. Fx kan arbejdet med revidering af beredskabet have skabt fokus på, at der er brug for opkvalificering af jeres underretningspraksis på skoleområdet eller behov for at øge kendskabet til digitale overgreb i fritidstilbud.

**HVORDAN**

Her skal i tage stilling til, med hvilke kommunikationsaktiviteter I bedst når ud med om jeres budskaber. Er det på eksisterende (tværfaglige/monofaglige) mødefora? Er der behov for at samle en (stor) gruppe af fagpersoner? Eller vil det være en fordel at samle de enkelte faggrupper for at kunne eksemplificere og drøfte anvendelsen i forhold til netop deres faggruppe. Skal kommunikationsaktiviteterne indledes eller følges op med yderligere skriftlig formidling på intranet eller mails?

**HVORNÅR**

Her skal I forholde jer til, hvornår det strategisk vil være det mest hensigtsmæssige tidspunkt at kommunikere om beredskabet. Kan der fx skabes sammenhæng til præsentation af andre (nye) styringsdokumenter, politikker eller programmer, idet det skaber en sammenhæng mellem kommunens styringsredskaber? Eller kan det modsat være fordelagtigt ikke at præsentere beredskabet og dets indhold sammen med andre planlagte aktiviteter eller eksisterende mødefora? Hvornår vil I følge op med yderligere kommunikation for at fastholde kendskab og engagement?

**ANSVARLIG**

Her skal I forholde jer til, hvem der har ansvaret for at planlægge, udføre og følge op på jeres kommunikationsaktiviteter.

**FORVENTET REAKTION**

Når man kommunikerer, skaber man et fokus på et område. Det er derfor vigtigt at forholde sig til, hvilke reaktioner jeres kommunikationsaktiviteter kan medføre. En præsentation af beredskabet for skole- og dagtilbudsområdet kan fx medføre et øget fokus på, om der sendes tilstrækkelige og relevante underretninger. Dette kan øge mængden af underretninger til myndighedsområdet i den følgende periode. Fokus på beredskabet kan også føre til opmærksomheder i det tværfaglige samarbejde, som kræver følgende håndtering, fx i form af etablering af nye mødefora eller andre sparringsmuligheder.

**BEMÆRKNINGER**

Her efterlades plads til, om der er øvrige bemærkninger eller opmærksomhedspunkter, der kan være relevant for jeres kommunikationsaktiviteter.